На основу члана 18. став 1. Закона о јавним службама („Службени гласник РС“, број 42/1991, 71/1994, 79/2005- др. закон, 81/2005- испр. др. закона, 83/2005-испр. др. закона и 83/14 -др. закон), члана 125. став 2. и 3., а у вези са чланом 124. став 1. и 8. Закона о социјалној заштити („Службени гласник РС“, број 24/2011 и 117/2022-одлука УС), члана 32. став 1. тачка 9. Закона о локалној самоуправи ("Службени гласник Републике Србије" број 129/2007, 83/2014-др. закон, 101/2016-др. закон, 47/2018 и 111/2021-др.закон), члана 40. став 1. тачка 13. и 152. Статута Општине Владичин Хан ("Службени гласник Града Врања" број 7/2024 – пречишћен текст), Скупштина општине Владичин Хан, на седници одржаној дана 30.06.2025. године, донела је

**Р Е Ш Е Њ Е**

**О ИМЕНОВАЊУ ВРШИОЦА ДУЖНОСТИ ДИРЕКТОРА**

**ЦЕНТРА ЗА СОЦИЈАЛНИ РАД ВЛАДИЧИН ХАН**

**I**

Милена Станковић, дипломирани економиста, именује се за вршиоца дужности директора Центра за социјални рад у Владичином Хану, најдуже на период од једне године.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**О б р а з л о ж е њ е**

 Правни основ за доношење овог решења садржан је у члану 18. став 1. Закона о јавним службама („Службени гласник РС“, број 42/1991, 71/1994, 79/2005- др. закон, 81/2005- испр. др. закона, 83/2005-испр. др. закона и 83/14 -др. закон), члана 125. став 2. и 3., а у вези са чланом 124. став 1. и 8. Закона о социјалној заштити („Службени гласник РС“, број 24/2011 и 117/2022-одлука УС), члана 32. став 1. тачка 9. Закона о локалној самоуправи ("Службени гласник Републике Србије" број 129/2007, 83/2014-др. закон, 101/2016-др. закон, 47/2018 и 111/2021-др.закон), члана 40. став 1. тачка 13. и 152. Статута Општине Владичин Хан ("Службени гласник Града Врања" број 7/2024 – пречишћен текст).

Одредбама члана 18. став 1. Закона о јавним службама прописано је да директора установе именује и разрешава оснивач, а чланом 32. став 1. тачка 9. Закона о локалној самоуправи и чланом 40. став 1. тачка 13. Статута општине Владичин Хан да Скупштина општине именује и разрешава директоре чији је оснивач.

Одредбама члана 125. став 2. и 3. Закона о социјалној заштити прописано је да се за вршиоца дужности директора центра за социјални рад може именовати лице које испуњава услове из члана 124. став 1. Закона и за чије именовање је прибављена сагласност министарства надлежног за социјалну заштиту, као и да вршилац дужности директора центра за социјални рад може обављати ту дужност најдуже једну годину.

Одредбама члана 124. став 1. Закона о социјалној заштити прописано је да за директора центра за социјални рад може бити именован држављанин Републике Србије, који је стекао високо образовање на студијама другог степена (мастер академске студије, специјалистичке академске студије, специјалистичке струковне студије), односно на основним студијама у трајању од најмање четири године и одговарајући академски, односно стручни назив утврђен у области правних, економских, психолошких, педагошких и андрагошких и социолошких наука, односно стручни назив дипломирани социјални радник и има најмање пет година радног искуства у струци, док је ставом 8. прописано да на именовање директора центра за социјални рад сагласност даје министарство надлежно за социјалну заштиту.

На основу предлога Управног одбора Центра за социјални рад Владичин Хан и дате сагласности Министарства за рад запошљавање, борачка и социјална питања број 002913408 2025 13400 004 001 012 002 од 30.06.2025. године за именовање Милене Станковић, дипломираног економисте за вршиоца дужности директора Центра за социјални рад Владичин Хан, то је предложено доношење овог решења, а имајући у виду горе цитиране одредбе и надлежности Скупштине општине утврђене законом и подзаконским актима.

Из напред наведеног одлучено је као у изреци решења.

**Упутство о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ ВЛАДИЧИН ХАН**

**Број : 06-99/18/25-I**

**Дана : 30.06.2025. године**

**ПРЕДСЕДНИЦА,**

**Данијела Поповић**